תקנות זכויות החולה (תשלום מרבי בעד מסירת העתק רשומה רפואית או עיון בה)

{{ח:התחלה}}
{{ח:כותרת|תקנות זכויות החולה (תשלום מרבי בעד מסירת העתק רשומה רפואית או עיון בה), התשע״ט–2019}}

{{ח:פתיח-התחלה}}
{{ח:תיבה|ק״ת תשע״ט, 1784|תקנות זכויות החולה (תשלום מרבי בעד מסירת העתק רשומה רפואית או עיון בה)|https://olaw.org.il/takanot/takanot-8146.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק זכויות החולה#סעיף 32|סעיף 32(3)}} {{ח:חיצוני|חוק זכויות החולה|לחוק זכויות החולה, התשנ״ו–1996}} (להלן – החוק), ובאישור ועדת העבודה הרווחה והבריאות של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”מדיה מגנטית“ – אמצעי לאחסון נתונים המבוסס על מגנוט;
{{ח:ת|סוג=הגדרה}} ”בקשה“ – בקשה לקבלת העתק רשומה רפואית, למעט בקשה כאמור שנעשית בידי מבטח או מטעמו;
{{ח:ת|סוג=הגדרה}} ”מיופה כוח“ – מי שקיבל ממטופל ייפוי כוח להסכים במקומו לקבלת טיפול רפואי לפי {{ח:חיצוני|חוק זכויות החולה#סעיף 16|סעיף 16 לחוק}}, או ייפוי כוח מתמשך לעניינים אישיים הכולל הסמכה לפעול בעניינים בריאותיים לפי הסמכה מפורשת בעניין או לפי הסמכה כללית שלא סויגה, כאמור {{ח:חיצוני|חוק הכשרות המשפטית והאפוטרופסות#סעיף 32יג|בסעיף 32יג(ג) לחוק הכשרות המשפטית והאפוטרופסות, התשכ״ח–1965}} (להלן – חוק הכשרות המשפטית), או ייפוי כוח רפואי כמשמעו {{ח:חיצוני|חוק הכשרות המשפטית והאפוטרופסות#סעיף 32טו|בסעיף 32טו לחוק הכשרות המשפטית}}, או ייפוי כוח לפי {{ח:חיצוני|חוק החולה הנוטה למות#סעיף 37|סעיף 37 לחוק החולה הנוטה למות, התשס״ו–2005}}, או ייפוי כוח לפי {{ח:חיצוני|חוק מידע גנטי#סעיף 42|סעיף 42 לחוק מידע גנטי, התשס״א–2000}};
{{ח:ת|סוג=הגדרה}} ”קרוב“ – בן זוג, הורה, הורה ההורה, צאצא, אח או אחות, או בן זוג או צאצא של כל אחד מאלה, לרבות בשל אימוץ;
{{ח:ת|סוג=הגדרה}} ”רשומה לא ממוחשבת“ – רשומה רפואית שאינה רשומה ממוחשבת;
{{ח:ת|סוג=הגדרה}} ”רשומה ממוחשבת“ – רשומה רפואית השמורה בקובץ מחשב, לרבות כל סוג של מדיה מגנטית.

{{ח:סעיף|2|רשומה רפואית}}
{{ח:תת|(א)}} לעניין תקנות אלה יראו כל אחת מאלה כיחידה אחת של רשומה רפואית, אף אם היא מחולקת לכמה תיקים או קבצים המוחזקים באתרים שונים של אותו מוסד רפואי, אותו מחוז של קופת חולים או אותה קופת חולים, לפי העניין, ובלבד שהיא נוגעת לאותו אדם:
{{ח:תתת|(1)}} רשומה רפואית במוסד רפואי אחד;
{{ח:תתת|(2)}} רשומה לא ממוחשבת המצויה במחוז אחד של קופת חולים;
{{ח:תתת|(3)}} רשומה ממוחשבת המצויה בקופת חולים אחת;
{{ח:תתת|(4)}} רשומה רפואית אצל מטפל, שאינו מטפל במטופל במסגרת מוסד רפואי או קופת חולים או מטעמם, אף אם היא מחולקת לכמה תיקים או קבצים אצל המטפל;
{{ח:תת}} לעניין זה –
{{ח:תת|סוג=הגדרה}} ”מוסד רפואי“ – לרבות בית חולים השייך לקופת חולים, ולמעט מרפאה שבבעלות קופת חולים;
{{ח:תת|סוג=הגדרה}} ”קופת חולים“ – לרבות מרפאה שבבעלותה, ולמעט בית חולים השייך לה.
{{ח:תת|(ב)}} על אף האמור בתקנת משנה (א), רשומה לא ממוחשבת ורשומה ממוחשבת ייחשבו כל אחת כיחידה נפרדת של רשומה רפואית לעניין התשלום המרבי לפי תקנות אלה.

{{ח:סעיף|3|תשלום מרבי בעד מסירת העתק של רשומה רפואית}}
{{ח:תת|(א)}} התשלום המרבי בעד מסירת העתק של רשומה רפואית ממוחשבת או חלק ממנה שהתבקש במסגרת בקשה אחת, לגבי סוגים של רשומה רפואית המנויים {{ח:פנימי|תוספת|בטור א׳ בתוספת}}, למטופל עצמו, למיופה כוחו שהוא קרובו, או לאפוטרופסו, הוא הסכום הנקוב {{ח:פנימי|תוספת|בטור ב׳ בתוספת}} בעד אותו סוג של רשומה רפואית ולפי הפירוט {{ח:פנימי|תוספת|שבטור ג׳}}.
{{ח:תת|(ב)}} התשלום המרבי בעד מסירת העתק של רשומה רפואית לא ממוחשבת או חלק ממנה שהתבקש במסגרת בקשה אחת, למטופל עצמו, למיופה כוחו שהוא קרובו, או לאפוטרופסו, יהיה בסכום שנקבע לעניין מסירת העתק רשומה רפואית בתעריפון משרד הבריאות; לעניין תקנת משנה זו, ”תעריפון משרד הבריאות“ – רשימת תעריפי האשפוז והשירותים האמבולטוריים, שמפרסם משרד הבריאות באתר האינטרנט שלו, המשקפת את התעריפים המעודכנים מזמן לזמן כפי שנקבעו בצווים לפי {{ח:חיצוני|חוק פיקוח על מחירי מצרכים ושירותים#סעיף 12|סעיף 12 לחוק פיקוח על מחירי מצרכים ושירותים, התשנ״ו–1996}};
{{ח:תת|(ג)}} הוראות תקנה זו יחולו לעניין מסירת העתק של רשומה רפואית שנוצרה בתוך חמש השנים שקדמו למועד הבקשה לקבלת ההעתק.
{{ח:תת|(ד)}} הוראות תקנה זו החלות לעניין אפוטרופוס יחולו גם לעניין קרוב של מטופל שנפטר, לגבי בקשה שהגיש קרוב אחד כאמור, לקבלת רשומה רפואית המתייחסת לטיפולים הרפואיים בששת החודשים שקדמו לפטירה, ובלבד שהבקשה הוגשה בתוך 30 ימים מיום הפטירה.
{{ח:תת|(ה)}} לעניין תקנה זו, ”מסירה“ – מסירה ידנית אצל המוסד הרפואי, קופת החולים או המטפל, למטופל עצמו או למיופה כוחו שהוא קרובו, לאפוטרופסו, או לקרוב של מטופל שנפטר, לפי העניין, או משלוח לכתובת העדכנית של המטופל כפי שהיא מעודכנת ברישומי המוסד הרפואי, קופת החולים או המטפל.

{{ח:סעיף|4|פטור מתשלום}}
{{ח:תת|(א)}} הרשאת גישה לעיון ברשומה הרפואית, ככל שניתנת, למטופל עצמו או למיופה כוחו שהוא קרובו, או לאפוטרופסו, או לקרוב של מטופל שנפטר, תהיה בלא תשלום; לעניין זה, ”הרשאת גישה לעיון ברשומה הרפואית“ – צפייה במידע על אודות המטופל המוצג לעיונו על ידי מוסד רפואי או קופת חולים באופן אלקטרוני מקוון, באמצעות שימוש ברשת האינטרנט.
{{ח:תת|(ב)}} לא ייגבה תשלום מהמטופל עצמו, ממיופה כוחו שהוא קרובו, מאפוטרופסו או מקרובו של מטופל שנפטר, בעד עצם הגשת הבקשה למסירת העתק רשומה רפואית; תשלום בעד מסירת העתק הרשומה הרפואית ייגבה במועד מסירתה.
{{ח:תת|(ג)}} על אף האמור {{ח:פנימי|סעיף 3|בתקנה 3}}, לא ייגבה תשלום מהמטופל עצמו, ממיופה כוחו שהוא קרובו, מאפוטרופסו, או מקרוב של מטופל שנפטר, בעד מסירת המסמכים המפורטים להלן, פעם אחת לאחד מהם, בגמר הטיפול או בעת שחרורו של המטופל מאשפוז, לפי העניין, ובלבד שהמסמכים מתייחסים לאותו טיפול או אשפוז:
{{ח:תתת|(1)}} מכתב שחרור, סיכום ביקור, סיכום טיפול או סיכום אשפוז, אצל רופא או במוסד רפואי, לפי העניין, גיליון מחלה וגיליון מיון;
{{ח:תתת|(2)}} העתק בדיקה, תוצאות הבדיקה, ופענוח תוצאות הבדיקה, שבוצעה שלא במסגרת אשפוז;
{{ח:תתת|(3)}} הוראות להמשך טיפול, לרבות בסיום ביקור בחדר מיון;
{{ח:תתת|(4)}} סיכומים לגורמים רפואיים.
{{ח:תת|(ד)}} על אף האמור {{ח:פנימי|סעיף 3|בתקנה 3}}, לא ייגבה תשלום ממטופל, ממיופה כוחו שהוא קרובו או מאפוטרופסו בעד מסירת מרשמים והפניות בתוקף.
{{ח:תת|(ה)}} על אף האמור {{ח:פנימי|סעיף 3|בתקנה 3}}, לא ייגבה תשלום ממטופל, ממיופה כוחו שהוא קרובו, מאפוטרופסו, או מקרוב של מטופל שנפטר בעד מסירת העתק רשומה או מסמך אחר שהוא זכאי לקבלו בלא תשלום לפי כל דין.

{{ח:סעיף|5|שמירת דינים}}
{{ח:תת|(א)}} אין באמור בתקנות אלה כדי להקנות זכות לקבל מידע רפואי על אודות מטופל למי שאינו זכאי לכך על פי כל דין ואין באמור בהן כדי לגרוע מזכות לעיין במידע רפואי לפי כל דין.

{{ח:סעיף|6|דיווח לוועדה}}
{{ח:ת}} משרד הבריאות וקופות החולים ימסרו אחת לשנה החל בשנת 2020, לוועדת העבודה הרווחה והבריאות של הכנסת, דיווחים על יישום תקנות אלה.

{{ח:סעיף|7|תחילה}}
{{ח:ת}} תחילתן של תקנות אלה 90 ימים מיום פרסומן, ואולם תחילתה של {{ח:פנימי|סעיף 3|תקנה 3(ב)}} ביום כ״ז בכסלו התש״ף (25 בדצמבר 2019).

{{ח:סעיף|8|תחולה}}
{{ח:תת|(א)}} הוראות תקנות אלה יחולו על רשומה רפואית שנוצרה מיום כ״ה בטבת התשע״א (1 בינואר 2011), שבקשה למסירתה הוגשה מיום תחילתן ואילך.
{{ח:תת|(ב)}} היה מטופל ילד שנמצא באומנה, כמשמעותו {{ח:חיצוני|חוק אומנה לילדים|בחוק אומנה לילדים, התשע״ו–2016}} (להלן – חוק אומנה לילדים), יחולו על האומן הוראות תקנות אלה החלות לעניין אפוטרופוס, לגבי מידע לפי {{ח:חיצוני|חוק זכויות החולה|החוק}} שהוא זכאי לקבלו כאמור {{ח:חיצוני|חוק אומנה לילדים#סעיף 48|בסעיף 48(ב) לחוק אומנה לילדים}}.
{{ח:תת|(ג)}} הוראות תקנות אלה לא יחולו על בקשה לקבלת העתק רשומה רפואית שהפיק המערך הרפואי של שירות בתי הסוהר.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 3|תקנה 3}})}}}}

{{ח:סעיף*}}
{{ח:ת}}

{{מוקטן|טור א׳}} {{ש}} השירות	{{מוקטן|טור ב׳}} {{ש}} התשלום המרבי {{ש}} (בשקלים חדשים)	{{מוקטן|טור ג׳}} {{ש}} פירוט

1. הפקת העתק רשומה ממוחשבת, בפלט או על גבי תקליטור (דיסק) או במדיה מגנטית אחרת, ואם נדרשה פעולת המרה לקובץ מחשב התשלום כולל את פעולת ההמרה	10
{{ח:ת}} לרבות אלה:
{{ח:תת|(1)}} בדיקת דימות הניתנת לשמירה על גבי תקליטור (דיסק) או במדיה מגנטית אחרת;
{{ח:תת|(2)}} תוצאות בדיקת דימות שיש צורך להמיר לקובץ מחשב כדי למסור העתק למבקש (כגון שקפי רנטגן, OCT, בדיקת על־קול וכדומה)

2. כל תקליטור (דיסק) נוסף	0

{{ח:חתימות|י״ח בטבת התשע״ט (26 בדצמבר 2018)}}
* '''בנימין נתניהו'''
ראש הממשלה ושר הבריאות
{{ח:סוגר}}
{{ח:סוף}}
[[קטגוריה:בוט חוקים]]